Fiul vitreg al lui Soros, mana dreapta a lui Johannis si cea stanga a Bruxelles-ului voitor de nenorociri, liderul zdrentelor alora de vor sa ne vanda tara dusmanilor. Elitistul ipocrit si zgarcioman de nu merge la business class ca sa se dea mare ca e cu boborul, nenorocitul care a vrut sa ia conducerea PNL-ului fara sa treaca prin alegerile din partid, rupatorul de USR si neam de grof frantuz si Julien de la Zalau. Seful guvernului zero barat, nesimtitul care a vorbit de rau Antena Sfanta, fraierul care nu a stiut sa minta cum si cand trebuie si fricosul care nu s-a luat la scandal cu valorile patriei gen Codrin Stefanescu si nu e capabil de mistocarie a la geniile Ponta si Dragnea. Ala de a facut compromisuri acceptand in guvern tot felul de nemernici de la partidele dusmane si nu a fost capabil sa ne conduca precum Tepes Voda.

Arhanghelul care ne va salva tara si neamul, sfantul care s-a sacrificat sa ne scoata din mocirla, culmea romanismului, a bunului simt si a valorii profesionale, gurul mondial al agriculturii, Fat-Frumos de Zalau, singurul capabil sa uneasca dreapta, cavalerul luminii tehnocratice, marele traversator de strada neinsotit, gigantica eminenta cenusie a spiritului natiunii, primul, cel mai principal si unicul necorupt al tarii. OMUL care a dus in spate de unul singur economia tarisoarei si a dus la o crestere economica nemaintalnita in istoria Romaniei. Arsenie Boca reincarnat tehnocrat si pictat pe cladirile si gardurile Bucurestiului.

Însă…

De ce dracului ar vrea un om sanatos la cap sa fie Dacian ? De ce un profesionist foarte bun, un om tare fain, decent, cinstit care uraste scandalul si cam introvert sa isi doreasca sa intre intr-o lupta electorala in general marsava, plina de sociopati luptand disperati sa evite puscaria ? De ce un om care nu are nevoie nici de onoarea, nici de puterea si nici de banii murdari din politica romaneasca sa isi doreasca sa fie liderul unei formatiuni politice?

De ce sa se expuna avalansei de mizerii comandate venite de la mafiotii care au controlat pentru toti acest timp Romania si asteptarilor exagerate ale oricarui roman suparat pe clasa politica si desigur mai destept decat oricare alt politician ?

De ce sa o mai faca ? De ce dupa un an in care a muncit asa cum ar trebui sa munceasca un prim-ministru- aproape non-stop- dupa ce a facut tot ceea ce a putut ca sa acopere gaurile din sistem, sa stopeze coruptia endemica si sa reziste presiunilor enorme ale sobolanilor politici sa vrea sa intre in conflict deschis cu ei ? Pentru a castiga inca o data o pozitie in care sa poata sa fie injurat de o multime de lume si cu riscul de a dezamagi mare noastra majoritate care avem asteptari uriase de la el si mai nimica de la noi ?

De ce sa isi doreasca cineva sa se simta vinovat ca oamenii care te-au urmat si si-au parasit vietiile linistite, carierele de succes si cateodata familiile sunt vanati de goarnele mediatice ale unuia ca Ghita sau Voiculescu si amenintati cu puscaria de o clasa politica care se lupta cu disperare sa isi pastreze privilegiile?

Dincolo de frazele gaunoase ale politrucilor smecheri care se bat in piept pentru cat de mult le pasa de Romania dupa ce au furat tot ce au putut, care ar fi motivatia sa o faci ?

Pentru Romania ? Care Romanie ? Romania aia dependenta de Antena 3, RomaniaTV, Realitatea TV si B1 care prefera sa fie spalata pe creier decat sa faca un minim efort de a examina critic propaganda mediatica care e ambalata drept stiri ? Romania celor care si-au bagat picioarele in el de vot si s-au dus in week-end sa se relaxeze caci nimeni nu se ridica la standardele lor de etica si morala ?

Romania orgoliilor exagerate care permite oricarui roman cu un titlu cat de cat pompos sa isi dea cu parerea despre orice la televizor si oricarui Gica sa comenteze cu spume cat de buni sau prosti sunt oamenii din guvern fara sa stie atributiile elementare ale guvernului ?

Pentru cine ? Pentru toti cei care ii spun ce si cum sa faca in timp ce ei nu au facut si nici nu vor face nimic pentru a ajuta tarisoara pentru care se bat cu pumnii in piept ?

Pentru Romania adevarata de la tara lui Pandale sau de la capitala lui Firea ? Pentru Oltenia Olgutei si Teleormanul lui Dragnea ? Pentru cine ?

Pentru #rezist ?

Ce facem noi ca sa avem un lider bun ? Care este responsabilitatea noastra pentru a convinge oameni ca Dacian sau mai buni decat el sa isi doreasca sa ne reprezinte si sa isi asume ‘ binecuvantarile’ multiple care vin odata cu curajul de a te bate cu un sistem feudal de dependenta de baroni politici, cu o administratie publica incompetenta si mitomana , cu cultura spagii si a nepotismului ?

De ce ne asteptam ca liderul sa vrea sa ne fie lider in conditiile in care marea noastra majoritate cautam de fapt un Mesia si nu un profesionist cinstit?

Daca as fi Dacian singura mea motivatie pentru a face multimea de lucruri care imi sunt inconfortabile ar fi oamenii din jurul meu care sa ma inspire sa fac sacrificiul asta.

Si oamenii aia nu ar trebui sa fie numai cei care #rezista, ci si cei care fac. Cei care nu numai vorbesc ca isi doresc schimbarea, dar si fac ceva sa se schimbe ei si lumea din jurul lor in mai bine la fel sau mai bine decat si-ar dori sa o faca clasa politica.

Deocamdata nu avem indeajuns de multi. Si pana cand vom avea, va trebui sa acceptam ca politica romaneasca ramane atractiva pentru tot felul de ciurucuri smecherase si sociopate si aproape infrecventabila pentru cei de care intr-adevar am avea nevoie sa ne conduca.